Atzinumi 26-TA-976
Izdrukāts 04.09.2026. 16.55
Atzinumi 26-TA-976
Izdrukāts 04.09.2026. 16.55
26-TA-976: Noteikumu projekts (Jauns)
Kārtība, kādā Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjekti pieprasa un saņem informāciju no valsts informācijas sistēmām
TA saskaņojamie dokumenti
Noteikumu projekts 1.0
Anotācija (ex-ante) 2.0
MK sēdes protokollēmuma projekts 1.0
Atzinuma sniedzējs
Valsts kanceleja
Atzinums iesniegts
04.09.2026.
Atzinuma sniegšanas termiņš
09.09.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Lūdzam pārskatīt anotācijas 2.3. un 2.5. apakšsadaļu.

Anotācijas 2.3. apakšsadaļā kā administratīvo izmaksu pamatojums norādīta projekta 6. punktā paredzētā iespēja, izmantojot DAGR, veikt informācijas pieprasījumus valsts informācijas sistēmās. Informācijas iegūšana pati par sevi nav informācijas sniegšanas pienākums Ministru kabineta noteikumu Nr. 617 un paplašinātā standarta izmaksu modeļa izpratnē. Turklāt projekts saglabā pašreizējos datu iegūšanas veidus, bet DAGR paredz kā papildu izmantošanas iespēju. Attiecīgi anotācijas 2.3. apakšsadaļā norādāma atbilde “Nē”, bet informācija par DAGR izmantošanas iespējām un ietekmi uz mērķgrupu pārceļama uz anotācijas 2.1. apakšsadaļas ietekmes aprakstu.

Arī anotācijas 2.5. apakšsadaļā aprakstītā lietotāja informācijas sistēmas integrācija ar DAGR nav projektā noteikta obligāta atbilstības prasība. Integrācijas nepieciešamība un tās tehniskais risinājums izriet no konkrētā lietotāja izvēles izmantot DAGR integrētā veidā, nevis no projektā noteikta pienākuma izveidot vai pielāgot informācijas sistēmu. Tādēļ anotācijas 2.5. apakšsadaļā norādāma atbilde “Nē”. Informācija par brīvprātīgi izvēlētas integrācijas priekšnoteikumiem un iespējamām izmaksām pārceļama uz 2.1. apakšsadaļas ietekmes aprakstu, savukārt detalizēts tehnisko risinājumu raksturojums vajadzības gadījumā norādāms anotācijas 1.3. vai 8.1.2. apakšsadaļā.

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums
Lūdzam pilnveidot anotācijas 7. sadaļu.

Anotācijas 7.1. apakšsadaļā kā projekta izpildē iesaistītās institūcijas norādīta Valsts digitālās attīstības aģentūra un Viedās administrācijas un reģionālās attīstības ministrija. Lūdzam papildus norādīt projektā minēto valsts informācijas sistēmu pārziņus, kuri nodrošinās datu pieejamību Datu izplatīšanas un pārvaldības platformā un ar kuriem atbilstoši projekta 3. punktam lietotājiem būs slēdzamas vienošanās.

Anotācijas 7.4. apakšsadaļā lūdzam attiecībā uz katru iesaistīto institūciju raksturot tās lomu projekta izpildē un norādīt, vai projekts maina institūcijas funkcijas, uzdevumus vai iekšējos procesus. Tostarp raksturojama projekta 9. punktā noteiktā Valsts digitālās attīstības aģentūras veiktā lietotāju atbilstības pārbaude, datu devēju iesaiste piekļuves nodrošināšanā un vienošanos slēgšanā, kā arī Viedās administrācijas un reģionālās attīstības ministrijas loma projekta izpildē. Norādāms, vai minētās darbības jau tiek nodrošinātas DAGR projekta un institūcijām noteikto uzdevumu ietvaros vai arī projekts rada jaunus vai paplašina esošos uzdevumus, procesus un resursu nepieciešamību.

Vienlaikus lūdzam precizēt anotācijas 7.2. apakšsadaļā norādīto atbildi. Projektā paredzētā lietotāju atbilstības pārbaude, datu pieejamības nodrošināšana un vienošanos administrēšana ir institūciju funkciju un uzdevumu izpilde, nevis patstāvīgi informācijas sniegšanas pienākumi, tādēļ tie nav monetāri vērtējami kā administratīvās izmaksas 7.2. apakšsadaļā.
Piedāvātā redakcija
-
	Diāna Krikščūna (VK) (Ieva Kristiāna Bleive (VK) vietā)



